ปวดท้องเป็นประจำเดือนตลอด และล่าสุดเป็นประจำเดือนวันที่ 30 สค 62 ฉีดยาแก้ปวดกับยาคุมไป 1 เข็ม และประจำเดือนไม่มา ตั้งแต่เดือนกันยายน 2562 และได้ฉีดยาคุมกำเนิดแบบ 3 เดือน ในวันที่ 4 มค 63 และมี พสพ ในวันที่ 6 มค 63 และไม่ได้สวมถุงยางอนามัยป้องกัน มีทั้งหลั่งในและหลั่งนอก อยากทราบว่าจะกินยาคุมฉุกเฉินได้ไหมค่ะ ในช่วงที่เราฉีดยาคุมกำเนิด ที่ยังไม่ออกฤทธิ์คุมกำเนิด และจะท้องไหมค่ะ
สวัสดีค่ะ หากฉีดยาคุมกำเนิดไปตั้งแต่วันที่ 30 ส.ค. 62 แล้วไม่ได้ไปฉีดต่อ แล้ววันที่ 4 ม.ค. 63 ได้เริ่มไปฉีดใหม่ โดยที่ประจำเดือนยังไม่มา โดยปกติควรรอไปอย่างน้อย 7 วัน เพื่อรอให้ยาฉีดได้เริ่มออกฤทธิ์ใหม่ก่อนค่ะ ดังนั้น หากฉีดไปเพียง 2 วัน แล้วมีเพศสัมพันธ์ ก็อาจมีโอกาสตั้งครรภ์ได้ ดังนั้น อาจพิจารณาทานยาคุมฉุกเฉินไปค่ะและหลังจากนั้นไประมาณ 2 สัปดาห์ อาจลองตรวจหาการตั้งครรภ์ดูด้วยค่ะสำหรับอาการปวดท้องประจำเดือน หากฉีดยาคุมกำเนิดแล้วดีขึ้น ก็อาจไม่จำเป็นต้องทำอะไร แต่หากยังคงมีอาการปวดท้องไม่หาย ก็ควรไปพบสูติ-นรีแพทย์เพื่อหาสาเหตุ เช่น มีเยื่อบุโพงมดลูกเจริญผิดที่ มีช็อกโกแลตซีสต์ มีพังผืดในโพรงมดลูก เป็นต้น